CELEX: 62017TN0357
Language: bg
Date: 2017-06-06 00:00:00
Title: Дело T-357/17: Жалба, подадена на 6 юни 2017 г. — Aide et Action France/Комисия

14.8.2017   
            
            
               BG
            
            
               Официален вестник на Европейския съюз
            
            
               C 269/28
            
         Жалба, подадена на 6 юни 2017 г. — Aide et Action France/Комисия
   (Дело T-357/17)
   (2017/C 269/40)
   Език на производството: френски
   
      Страни
   
   
      Жалбоподател: Aide et Action France (Париж, Франция) (представител: A. Le Mière, avocat)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решенето от 6 април 2017 г. на Европейската комисия и дебитното известие № 3241607987, получено на 8 август 2016 г., като изведе всички правни последици от това,
            
         
               —
            
            
               да осъди Европейската комисия да заплати на Aide et Action France сумата от 8 000 EUR на основание член 134 от Процедурния правилник на Общия съд на Европейския съюз.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание е за наличие на правен интерес и процесуална легитимация на жалбоподателя, тъй като решението от 6 април 2017 г. (наричано по-нататък „обжалваното решение“) пораждало правни последици по отношение на него.
            
         
               2.
            
            
               Второто основание е за непълнота на мотивите на обжалваното решение, тъй като:
               
                           —
                        
                        
                           нарушавало член 296 от Договора за функционирането на Европейския съюз (наричан по-нататък „ДФЕС“) и член 41 от Хартата на основните права на Европейския съюз (наричана по-нататък „Хартата“),
                        
                     
                           —
                        
                        
                           не излагало каквито и да било ясни и безспорни фактически и правни доводи,
                        
                     
                           —
                        
                        
                           в него Комисията само отбелязвала наличието на неизпълнение на договора, без обаче да посочи конкретната позволяваща да се установи това обстоятелство договорна разпоредба, като освен това не разкривала на какво основание определила размера на твърдяното задължение,
                        
                     
                           —
                        
                        
                           мотивите на решението не били съобразени със самия му контекст,
                        
                     
                           —
                        
                        
                           разследванията и краткото изложение на фактите на Европейската служба за борба с измамите (OLAF) не позволявали на жалбоподателя да установи обхвата на наложената му мярка.
                        
                     
         
               3.
            
            
               Третото основание е за отказ на достъп до окончателния доклад, който OLAF изпратил до Европейската комисия, тъй като:
               
                           —
                        
                        
                           обжалваното решение нарушавало член 15, параграф 3 ДФЕС, член 42 от Хартата и Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията,
                        
                     
                           —
                        
                        
                           след издаването на дебитното известие и приемането на решението за събиране на задължението чрез прихващане на жалбоподателя трябвало да се предостави достъп до окончателния доклад на OLAF, за да може да се ползва в пълна степен от правото си на защита,
                        
                     
                           —
                        
                        
                           Комисията трябвало да се съобрази с предвидените в националното право условия за достъп до представляващи основание за неблагоприятно решение документи,
                        
                     
                           —
                        
                        
                           принципът, че докладите за разследванията и проверките на Комисията следва да се съобщават, бил установен със споразумението за отпускане на безвъзмездни средства,
                        
                     
                           —
                        
                        
                           при всички положения Комисията можела да съобщи документ, като закрие някои негови пасажи.
                        
                     
         
               4.
            
            
               Четвъртото основание е за пълна необоснованост на обжалваното решение и оттам за нарушение на ДФЕС, тъй като:
               
                           —
                        
                        
                           обжалваното решение нарушавало член 209 ДФЕС, Регламент № 966/2012 от 25 октомври 2012 г. и Регламент № 1268/2012 от 29 октомври 2012 г.,
                        
                     
                           —
                        
                        
                           обжалваното решение не било прието въз основа на установено безспорно, ликвидно и изискуемо задължение,
                        
                     
                           —
                        
                        
                           всички получени от жалбоподателя средства били изцяло използвани за нуждите на програмата, за която били отпуснати, в съответствие с член 14 от приложение 2 към споразумението за отпускане на безвъзмездни средства „Grant Contract“.